CELEX: 32018D0612(01)
Language: hr
Date: 2018-06-07 00:00:00
Title: Odluka Komisije оd 7. lipnja 2018. kojom se formalizira stručna skupina Komisije za carinsku politiku

12.6.2018   
            
            
               HR
            
            
               Službeni list Europske unije
            
            
               C 201/3
            
         ODLUKA KOMISIJE
   оd 7. lipnja 2018.
   kojom se formalizira stručna skupina Komisije za carinsku politiku
   (2018/C 201/04)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   budući da:
   
               (1)
            
            
               Ugovorom o funkcioniranju Europske unije (UFEU) Uniji se dodjeljuje nadležnost za pitanja povezana s carinom u nekoliko područja unutarnje ili vanjske politike i djelovanja. Unija je od 1968. izvršavala tu nadležnost, a države članice provodile mjere donesene na temelju te nadležnosti, čime se oblikovala i postupno jačala carinska unija.
            
         
               (2)
            
            
               Kako je navedeno u Komunikaciji Komisije pod naslovom „Razvoj carinske unije i upravljanja njome” (1), Komisija bi, radi ostvarivanja zajedničke vizije država članica i Komisije o općem upravljanju carinskom unijom EU-a kako bi se osigurala fleksibilnija i djelotvornija suradnja te bolje donošenje propisa, trebala obnoviti partnerstvo s državama članicama oslanjajući se na stručno znanje carinskih tijela država članica u okviru savjetodavnog tijela.
            
         
               (3)
            
            
               Jedinstvenu primjenu i djelotvornu provedbu propisa potrebno je osigurati i boljom koordinacijom i suradnjom operativnih usluga.
            
         
               (4)
            
            
               Nadalje, djelotvorno upravljanje vanjskim granicama Unije danas iziskuje umreženu kontrolu granica i izvršavanje zakonodavstva, intenzivniju suradnju i poboljšanu razmjenu informacija s upravama koje djeluju u drugim relevantnim područjima politika kao što je sigurnosna unija kako bi se unaprijedila djelotvornost.
            
         
               (5)
            
            
               U pogledu razvoja politike, koordinacije i provedbe carinske unije Komisija se dosad uvelike koristila stručnim znanjem i savjetima Skupine za carinsku politiku, osnovane 1962. Skupina za carinsku politiku neformalna je stručna skupina Komisije u smislu Odluke Komisije o uspostavi horizontalnih pravila o osnivanju i radu stručnih skupina (2), u kojoj su okupljeni voditelji carinskih uprava. Njezinu je važnost prepoznalo Vijeće u svojim Zaključcima o reformi upravljanja carinskom unijom EU-a (3).
            
         
               (6)
            
            
               Kako bi se ojačao položaj Skupine za carinsku politiku u upravljanju carinskom unijom, osigurala dosljednost u radu u tom području, iskoristilo stručno znanje skupine i naglasila njezina važnost u procesu upravljanja carinskom unijom uz ostale uključene forume te kako bi se razvili i razjasnili uloga, zadaci i struktura skupine, potrebno je formalizirati njezin status.
            
         
               (7)
            
            
               Skupina bi trebala dati doprinos koji će Komisiji pomoći u definiranju carinske politike i strategije te postavljanju jasnih strateških i operativnih prioriteta za budući razvoj carinske unije i upravljanje njome u skladu sa strateškim ciljevima utvrđenima u Komunikaciji Komisije o strategiji za razvoj carinske unije (4).
            
         
               (8)
            
            
               Skupina bi trebala pomagati Komisiji pri uspostavi sveobuhvatne suradnje i koordinacije između Komisije, država članica i ostalih dionika u pogledu operativnih aspekata carinske unije i provedbe zakonodavstva, programa i politika Unije u području carine. Nadalje, skupina bi trebala uzimati u obzir i druge politike koje su povezane s carinom kao što je borba protiv prijevara ili prikupljanje prihoda te pružati savjete o relevantnim aspektima tih politika.
            
         
               (9)
            
            
               Skupinu bi trebali činiti predstavnici carinskih tijela država članica.
            
         
               (10)
            
            
               Za članove skupine trebalo bi utvrditi pravila o objavljivanju informacija.
            
         
               (11)
            
            
               Osobne podatke treba obrađivati u skladu s Uredbom (EZ) br. 45/2001 Europskog parlamenta i Vijeća (5),
            
         ODLUČILA JE:
   Članak 1.
   Predmet
   Stručna skupina Komisije za carinsku politiku (dalje u tekstu „skupina”) formalno se osniva.
   Članak 2.
   Zadaće
   Skupina ima sljedeće zadaće:
   
               (a)
            
            
               pružati strateške savjete Komisiji o pitanjima carinske politike i o tome kako se može unaprijediti funkcioniranje carinske unije;
            
         
               (b)
            
            
               pružati Komisiji savjete za djelotvorno i učinkovito funkcioniranje carinske unije EU-a, uključujući savjete u pitanjima operativne provedbe politike;
            
         
               (c)
            
            
               dijeliti iskustva, najbolju praksu i informacije o novim rizicima te izazovima u pogledu funkcioniranja, financiranja i usklađivanja;
            
         
               (d)
            
            
               pružati strateške savjete Komisiji u vezi s aktivnostima u okviru sljedećih financijskih programa:
               
                           i.
                        
                        
                           Carina 2020., program uspostavljen Uredbom (EU) br. 1294/2013 Europskog parlamenta i Vijeća (6);
                        
                     
                           ii.
                        
                        
                           Fiscalis 2020., program uspostavljen Uredbom (EU) br. 1286/2013 Europskog parlamenta i Vijeća (7);
                        
                     
         
               (e)
            
            
               pružati savjete o pitanjima povezanima s prikupljanjem prihoda koja su u nadležnosti carine;
            
         
               (f)
            
            
               pružati strateške savjete o sljedećim pitanjima:
               
                           i.
                        
                        
                           novim ili planiranim inicijativama u području carinske politike i carinskih programa te planiranom zakonodavstvu koje će promijeniti ili utjecati na postojeću carinsku politiku ili će imati učinak na operativne postupke;
                        
                     
                           ii.
                        
                        
                           pitanjima operativne provedbe politike koja proizlaze iz novog zakonodavstva;
                        
                     
                           iii.
                        
                        
                           pitanjima koja će utjecati na organizaciju uprava ili tijela država članica, upravljanje ljudskim resursima, uključujući programe osposobljavanja i obrazovne programe, proračun ili kapacitet;
                        
                     
                           iv.
                        
                        
                           svim drugim pitanjima strateške naravi povezanima s carinom koja se tiču članova i koja su obuhvaćena ostalim politikama EU-a osim u području carinske unije;
                        
                     
         
               (g)
            
            
               dovesti do razmjene iskustava i dobre prakse u području carinskih pitanja.
            
         Članak 3.
   Savjetovanje
   Komisija se može sa savjetovati sa skupinom o svakom pitanju povezanom s carinom.
   Članak 4.
   Članstvo
   1.   Članovi su carinska tijela kako je utvrđeno u članku 5. točki 1. Uredbe (EU) br. 952/2013 Europskog parlamenta i Vijeća (8). Članovi imenuju svoje predstavnike na razini glavnog direktora GU TAXUD-a/voditelja odjela ili jednakovrijednoj razini i dužni su osigurati da njihovi predstavnici raspolažu s potrebnom razinom stručnog znanja.
   2.   Predstavnike država članica koji po mišljenju GU TAXUD-a ne ispunjavaju uvjete iz članka 339. Ugovora o funkcioniranju Europske unije više se ne poziva na sudjelovanje na sastancima skupine te ih se može zamijeniti te ih se može zamijeniti do isteka njihova mandata.
   Članak 5.
   Predsjednik
   Skupinom predsjeda glavni direktor GU TAXUD-a ili, ako je glavni direktor odsutan, neki drugi predstavnik Komisije kojeg imenuje GU TAXUD.
   Članak 6.
   Postupak
   1.   Skupina djeluje na zahtjev GU TAXUD-a, u skladu s horizontalnim pravilima.
   2.   Sastanci skupine u načelu se održavaju u prostorima Komisije.
   3.   GU TAXUD osigurava tajničke usluge. Sastancima skupine i njezinih podskupina mogu prisustvovati službenici Komisije iz drugih odjela zainteresirani za rasprave.
   4.   U dogovoru s GU TAXUD-om skupina može običnom većinom članova odlučiti da njezine rasprave budu javne.
   5.   Zapisnik o raspravi o pojedinim točkama dnevnog reda i o mišljenjima Skupine mora biti smislen i potpun. Zapisnik sastavlja tajništvo, a za njega je odgovoran predsjednik.
   6.   Skupina donosi mišljenja, preporuke i izvješća konsenzusom. U slučaju glasanja članovi odlučuju običnom većinom. Članovi koji su glasali protiv imaju pravo da se dokument sa sažetkom razloga za njihovo stajalište priloži mišljenju, preporuci ili izvješću.
   Članak 7.
   Podskupine
   1.   GU TAXUD može osnovati podskupine radi ispitivanja određenih pitanja u okviru nadležnosti koje određuje GU TAXUD. Podskupine rade u skladu s horizontalnim pravilima i odgovaraju skupini. Raspuštaju se nakon ispunjenog mandata.
   2.   Samo članovi skupine mogu biti imenovani kao članovi podskupine.
   Članak 8.
   Pozvani stručnjaci
   GU TAXUD može pozvati stručnjake s posebnim stručnim znanjem u području predmeta na dnevnom redu da na ad hoc osnovi sudjeluju u radu skupine ili podskupine.
   Članak 9.
   Promatrači
   1.   Pojedincima, organizacijama i javnim subjektima može se na izravni poziv ili na temelju poziva na podnošenje prijava dodijeliti status promatrača u skladu s horizontalnim pravilima.
   2.   Organizacije i javni subjekti sa statusom promatrača imenuju svoje predstavnike.
   3.   Predsjednik promatračima i njihovim predstavnicima može dopustiti sudjelovanje u raspravama skupine i pružanje stručnog znanja. Međutim, oni nemaju pravo glasa i ne sudjeluju u izradi preporuka ili savjeta skupine.
   Članak 10.
   Poslovnik
   Na prijedlog GU TAXUD-a i u dogovoru s njim skupina donosi svoj poslovnik običnom većinom glasova svojih članova na temelju standardnog poslovnika za stručne skupine, u skladu s horizontalnim pravilima.
   Članak 11.
   Poslovna tajna i postupanje s povjerljivim informacijama
   Članovi skupine i njihovi predstavnici te pozvani stručnjaci i promatrači moraju poštovati obvezu čuvanja poslovne tajne, koja se na temelju Ugovora i pravila o njihovoj provedbi odnosi na sve članove institucija i njihovo osoblje, ali i pravila Komisije o sigurnosti u pogledu zaštite povjerljivih podataka Unije utvrđena odlukama Komisije (EU, Euratom) 2015/443 (9) i 2015/444 (10). U slučaju nepoštovanja tih obveza Komisija može poduzeti odgovarajuće mjere.
   Članak 12.
   Transparentnost
   1.   Skupina i podskupine registriraju se u registru stručnih skupina.
   2.   Kad je riječ o sastavu skupine, u registru stručnih skupina objavljuju se sljedeći podaci:
   
               (a)
            
            
               ime carinskog tijela;
            
         
               (b)
            
            
               ime promatrača.
            
         3.   Svi relevantni dokumenti, uključujući dnevni red, zapisnike i podneske sudionika, stavljaju se na raspolaganje u registru stručnih skupina, ili se u registru navodi poveznica na posebno web-mjesto na kojem ih se može pronaći. Pristup posebnim web-mjestima ne smije se uvjetovati zahtjevom za registraciju korisnika niti na bilo koji drugi način ograničavati. Konkretno, dnevni red i drugi relevantni popratni dokumenti objavljuju se pravodobno prije održavanja sastanka te se potom na vrijeme objavljuje i zapisnik. Iznimke od objave predviđene su samo ako se procijeni da bi se otkrivanjem dokumenta ugrozila zaštita javnog ili privatnog interesa kako je utvrđeno člankom 4. Uredbe (EZ) br. 1049/2001 Europskog parlamenta i Vijeća (11).
   Članak 13.
   Troškovi sastanaka
   1.   Sudionici u aktivnostima skupine i podskupina ne primaju naknadu za svoje usluge.
   2.   Komisija nadoknađuje putne troškove i dnevnice sudionika u aktivnostima skupine i podskupina. Nadoknada se isplaćuje u skladu s važećim propisima Komisije i u okviru raspoloživih sredstava dodijeljenih odjelima Komisije u okviru godišnjeg postupka raspodjele sredstava. Nadoknada je ograničena na jednog sudionika po državi članici.
   
      Sastavljeno u Bruxellesu 7. lipnja 2018.
      
         
            Za Komisiju
         
         Pierre MOSCOVICI
         
            Član Komisije
         
      
   
   
      (1)  COM(2016) 813 final od 21. prosinca 2016.
   
      (2)  C(2016) 3301 final od 30. svibnja 2016.
   
      (3)  SL C 171, 6.6.2014., str. 1.
   
   
      (4)  COM(2008) 169 final od 1. travnja 2008.
   
      (5)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).
   
      (6)  Uredba (EU) br. 1294/2013 Europskog parlamenta i Vijeća od 11. prosinca 2013. o uspostavi programa djelovanja za carinu u Europskoj uniji za razdoblje 2014.–2020. (Carina 2020.) i stavljanju izvan snage Odluke br. 624/2007/EZ (SL L 347, 20.12.2013., str. 209.).
   
      (7)  Uredba (EU) br. 1286/2013 Europskog parlamenta i Vijeća od 11. prosinca 2013. o donošenju akcijskog programa za poboljšanje rada poreznih sustava u Europskoj uniji za razdoblje 2014.–2020. (Fiscalis 2020) i ukidanju Odluke br. 1482/2007/EZ (SL L 347, 20.12.2013., str. 25.).
   
      (8)  Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (SL L 269, 10.10.2013., str. 1.).
   
      (9)  Odluka Komisije (EU, Euratom) 2015/443 оd 13. ožujka 2015. o sigurnosti u Komisiji (SL L 72, 17.3.2015., str. 41.).
   
      (10)  Odluka Komisije (EU, Euratom) 2015/444 оd 13. ožujka 2015. o sigurnosnim propisima za zaštitu klasificiranih podataka EU-a (SL L 72, 17.3.2015., str. 53.).
   
      (11)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, 31.5.2001., str. 43.).